[Video] Sagte botter in ŉ japtrapSkermskoot uit die video Het jy vergeet om die botter uit die yskas te haal en nou sukkel jy om dit sag te kry? As jy botter vir ŉ resep benodig wat ongeveer kamertemperatuur moet wees, maar jy vergeet het om dit betyds uit die yskas te haal, kan jy hierdie eenvoudige wenk probeer: * plaas die vereiste grootte botter op ŉ klein bordjie * vul ŉ glas met kookwater en laat dit vir ongeveer ŉ minuut lank só staan * sodra die glas lekker warm is, kan jy die water uitgooi, die glas gou afdroog en dan die glas bo-oor die botter omkeer * laat die glas vir ongeveer ŉ minuut oor die botter staan, of sodra jy sien die botter is sag genoeg. Laat weet ons gerus as dié wenk vir jou werk. Die video is deur die One Pot Chef Show op YouTube gelaai.